इस अवसर पर उत्तर प्रदेश के चीफ पोस्टमास्टर जनरल विनय प्रकाश सिंह ने उत्तर प्रदेश में डाक सेवाओं के बढ़ते कदम की चर्चा करते हुए कहा कि राज्य भर में इण्डिया पोस्ट पेमेंट्स बैंक की 73 शाखाएं और 292 सेवा केंद्रों का शुभारम्भ किया जा रहा है। इण्डिया पोस्ट पेमेंट्स बैंक विभिन्न माध्यमों द्वारा कार्य करेगा, जिनमें काउंटर प्रचालन, द्वार पर सेवा, मोबाइल और इंटरनेट बैंकिंग आदि शामिल होंगे। श्री सिंह ने कहा कि डाक विभाग की भूमिका में तेजी से परिवर्तन हो रहा है। बचत, बीमा, ई-कॉमर्स जैसे क्षेत्रों में डाकघर नवीन टेक्नालॉजी के साथ लोगों की जरूरतें पूरा कर रहे हैं। अब लोग डाकघर के अपने बचत खातों को आईपीपीबी से लिंक करके भी इसका फायदा उठा सकेंगे। डायरेक्ट बेनिफिट ट्रांसफर के तहत तमाम सामाजिक सुरक्षा योजनाओं का पैसा सीधे लोगों के खाते में पहुँच जायेगा।